armvectores/hy_wikipedia_2023 huggingface dataset:
Ֆեդերիկո Ֆեռնանդես

Ֆեդերիկո Ֆեռնանդես (իսպ.՝ Federico Fernández, փետրվարի 21, 1989(1989-02-21), Tres Algarrobos, Carlos Tejedor Partido, Բուենոս Այրես, Արգենտինա), արգենտինացի ֆուտբոլիստ, կենտրոնական պաշտպան։ Հանդես է գալիս անգլիական «Սուոնսի Սիթիի» կազմում։
Ֆուտբոլիստը իր կարիերան սկսել է արգենտինական «Էստուդիանտեսի» կազմում, որի կազմում դարձել է Լիբերտադորեսի գավաթակիր։ Այնուհետև տեղափոխվել է Սերիա A-ում հանդես եկող «Նապոլի», որտեղից 2014 թվականին տեղափոխվել է «Սուոնսի Սիթի»։
Իր միջազգային դեբյուտը Ֆեդերիկոն նշել է 2011 թվականին։ Արգենտինայի հավաքականի կազմում հանդես է եկել մինչև 2014 թվականը և դարձել է աշխարհի առաջնության արծաթե մեդալակիր։


== Ակումբային կարիերա ==


=== «Էստուդիանտես» ===
Ֆեռնանդեսն իր կարիերան սկսել է «Էստուդիանտեսի» կազմում։ Թիմի կազմում նա իր նորամուտը նշել է 2008 թվականի սեպտեմբերի 14-ին՝ «Վելեսի» դեմ խաղում։ Նա այդ մրցաշրջանում մասնակցել է 2 հանդիպման։
Թիմի կազմում Ֆեդերիկոն իր առաջին գոլը խփել է 2009 թվականի մայիսի 2-ին՝ «Լանուսի» դեմ կայացած խաղում։ Գոլային փոխանցման հեղինակ է դարձել Խուան Վերոնը։


=== «Նապոլի» ===
2010 թվականի դեկտեմբերին Ֆեդերիկո Ֆեռնանդեսը տեղափոխվել է իտալական «Նապոլի»։ Տրանսֆերային արժեքը կազմել է 2.5 միլիոն եվրո։
Իտալական թիմի կազմում Ֆեռնանդեսն իր առաջին գոլը խփել է 2011 թվականի նոյեմբերի 2-ին՝ չեմպիոնների լիգայի շրջանակներում կայացած «Բավարիայի» դեմ խաղում։ Իր առաջին մրցաշրջանում ֆուտբոլիստը մասնակցել է 9 հանդիպման։
2013 թվականի հունվարի 31-ին Ֆեռնանդեսը վարձավճարով տեղափոխվել է «Խետաֆե», որտեղ մնացել է մինչև մրցաշրջանի ավարտը։
Ֆեռնանդեսը մասնակցել է 2014 թվականի Իտալիայի գավաթի եզրափակչին, որտեղ «Նապոլին» 3-1 հաշվով հաղթել է «Ֆիորենտինային»-։


=== «Սուոնսի Սիթի» ===
2014 թվականի օգոստոսի 20-ին Ֆեդերիկո Ֆեռնանադեսը միացել է Պրեմիեր Լիգան ներկայացնող «Սուոնսի Սիթիին»։ Նա թիմի հետ կնքել է 4 տարվա պայմանագիր, իսկ տրանսֆերն արժեցել է 10 միլիոն եվրո։
Ֆեռնանդեսը իր դեբյուտը նշել է 6 օր անց՝ «Ռոտերդամ Յունայթեդի» դեմ կայացած խաղում։ «Սուոնսի Սիթիի» կազմում Ֆեդերիկոն իր առաջին գոլը խփել է 2016 թվականի մարտի 19-ին՝ «Աստոն Վիլլայի» դեմ խաղում։


== Միջազգային կարիերա ==
Արգենտինայի ազգային հավաքականի կազմում Ֆեդերիկո Ֆեռնանդեսն իր նորամուտը նշել է 2011 թվականի ապրիլին՝ մասնակցելով Էկվադորի հավաքականի դեմ խաղին։
2014 թվականին Ֆեդերիկոն հավաքականի հետ մեկնել է Բրազիլիա՝ աշխարհի առաջնությանը մասնակցելու համար։ Աշխարհի առաջնությունում իր դեբյուտը նշել է Բոսնիա և Հերցեգովինայի հավաքականի դեմ խաղում։


== Ձեռքբերումներ ==


=== Ակումբային ===
Լիբերտադորեսի գավաթակիր - 2009
Արգենտինայի չեմպիոն - 2010
Իտալիայի գավաթակիր - 2011-12, 2013-14


=== Միջազգային ===
Աշխարհի առաջնության արծաթե մեդալակիր - 2014


== Ծանոթագրություններ ==


== Արտաքին հղումներ ==
Ֆեռնանդեսի պաշտոնական Տվիտերի էջը
Ֆեռնանդեսի պաշտոնական Ինստագրամի էջը
Ֆեռնանդեսը transfermarkt-ում
Ֆեռնանդեսը soccerbase.com-ում
Ֆեռնանդեսը WhoScored.com կայքում
Ֆեռնանդեսը «Սուոնսի Սիթիի» պաշտոնական կայքում Archived 2017-08-10 at the Wayback Machine.
Ֆեռնանդեսը Պրեմիեր Լիգայի պաշտոնական կայքում
Ֆեռնանդեսը ՈՒԵՖԱ-ի պաշտոնական կայքում
Ֆեռնանդեսը espn.go.com կայքում Archived 2009-12-25 at the Wayback Machine.
Առուառու

Առուառու (էստ․՝ Aruaru), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 67 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նուր (այլ կիրառումներ)

Նուր, կարող է վերաբերել՝

Նուր - գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Նուր - գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Նուր - գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Պլյուշչևո (գյուղ, Դուխովշչինսկի շրջան)

Պլյուշչևո (ռուս.՝ Плющево), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զոնոնիստ

Զոնոնիստ,  ուռուցիկ բազմանիստ է կետային համաչափությամբ, որի յուրաքանչյուր նիստը կետային համաչափությամբ բազմանկյուն է։ Յուրաքանչյուր զոնոնիստ հնարավոր է համապատասխանորեն նկարագրել որպես եռաչափ տարածությունում գծերի բազմության Մինկովսկու գումար կամ հիպերխորանարդի պրոյեկցիան եռաչափ տարածությունում։ Սկբզնապես զոնոնիստը սահմանվել և ուսումնասիրել է ռուս բյուրեղագետ Ե. Ֆեոդորովը։ Ավելի ընդհանրացված՝ կամայական չափանի տարածության մեջ, հատվածների Մինկովսկու գումարը ձևավորում է բազմանիստ,որը կոչվում է զոնոտոպ։


== Զոնոնիստ, որը ծածկում է տարածություններ ==
Զոնոնիստի ուսումնասիրման հիմնական մոտիվացիան այն է, որ կամայական ցանցի համար Վորոնեի դիագրամը ստեղծում է ուռուցիկ հավասարաչափ բջիջներ, որի բջիջները զոնոնիստ են։ Կամայական զոնոնիստ, որը ձևավորվել է այս ձևով, կարող է ծածկել եռաչափ տարածություն և կոչվում է հիմնական զուգահեռանիստ։ Յուրաքանչյուր հիմնական զուգահեռանիստ կոմբինատորապես հավասար է հետևյալ 5 տեսակներից մեկին՝ շեղանկյունանիստ (ներառյալ խորանարդ), վեցանկյուն պրիզմա, հատված ութանիստ, շեղանկյուն դոդեկաեդր և երկարացված դոդեկաեդր։


== Զոնոնիստը Մինկովսկու գումարից ==

Ընդունենք {v0, v1, ...} եռաչափ տարածության վեկտորների հավաքածու։ Յուրաքանչյուր vi վեկտորի հետ, մենք կարող ենք ասոցացնել {xivi|0≤xi≤1} հատված։ Վեկտորների Մինկովսկու գումարը {Σxivi|0≤xi≤1} ձևավորում է զոնոնիստ, և բոլոր այն զոնոնիստերը, որոնք պարունակում են կորդինատային կենտրոնը ունեն այս տեսքը։ Այն վեկտորները,որի միջոցով ստեղծվում է զոնոնիստը կոչվում են զոնոնիստի ծնիչներ: Այս բնութագիրը թույլ է զոնոնիստի սահմանումը գեներացնել բարձր չափերի համար՝ ստանալով զոնոտոպեր։
Յուրաքանչյուր եզրագիծ զուգահեռ է առնվազն մեկ ծնիչի, իսկ երկարությունը հավասար է, այն ծնիչների երկարության գումարին, որոնք իրեն զուգահեռ են։ Այդ պատճառով, ընտրելով իրար ոչ զուգահեռ և հավասար երկարություն ունեցող ծնիչների բազմություն՝ մենք կձևավորենք կամայական կոմիբանտորիկական տեսակի զոնոնիստի հավասարակողմ տարբերակ։
Ընտրելով վեկտորների բազմությունը համաչափության բարձր մակարդակի՝ այս կերպ մենք կարող ենք ձևավորել մաքսիմալ շատ համաչափություն ունեցող զոնոնիստ։ Օրինակ՝ ծնիչներ, որոնք հավասարաչափ են տեղադրված սֆերայի հասարակածի շուրջ՝ իրենց հետ ունենալով զույգեր սֆերայի բևեռներում, ձևավորում են զոնոնիստ զույգանկյուն պրիզմայի տեսքով՝ խորանարդ, վեցանկյուն պրիզմա, ութնանկյուն պրիզմա և այլն։  
Ծնիչները, որոնք զուգահեռ են ութանիսիտի կողմերին, ձևավորում են հատած ութանիստ, և ծնիչները, որոնք զուգահեռ են խորանարդի երկար անկյունագծերին, ձևավորում են շեղանկյուն դոդեկաեդր։
Կամայական երկու զոնոնիստի մինկովսկու գումար այլ զոնոնիստ է՝ ձևավորված երկու զոնոնիստերի ծնիչներից։


== Զոնոնիստը կարգավորություններից ==
Կամայական ուռուցիկ բազմանիստի Գաոսյան քարտեզը ցույց է տալիս յուրաքանչյուր երեսի բազմանկյունը միավոր սֆերայի կետի վրա, և ներկայացնում է յուրաքանչյուր բազմանիստի եզրը առանձնացնող երեսների զույգը Մեծ շրջանի աղեղից կապող համապատասխան երկու կետերի։


== Զոնոնիստի տեսակներ ==


== Ծանոթագրություններ ==
Ուբունտու (փիլիսոփայություն)

Ուբունտու (զուլու՝ ubuntu և կոսա՝ ubuntu՝ մարդկայնություն), նգունի բանտու լեզվով տերմին է, որը նշանակում է մարդկայնություն։ Հաճախ թարգմանում են «Ես կամ, որովհետև մենք կանք»,  «մարդկություն այլոց նկատմամբ», բայց հաճախ օգտագործվում է ավելի փիլիսոփայական իմաստով, նշանակում է «մարդկությանը միավորող համընդհանուր փոխհարաբերության հավատ»։
Հարավային Աֆրիկայում այն օգտագործվում է որպես հումանիստական փիլիսոփայության, էթիկայի կամ գաղափարախոսության տերմին, որը հայտնի է որպես Ուբունտուիզմ, 1980-ական և 1990-ական թվականների ընթացքում այդ երկրներում աֆրիկանացման (անցումային մեծամասնության կառավարում) գործընթացում։
1994 թվականին Հարավային Աֆրիկայում Նելսոն Մանդելայի նախագահությամբ ժողովրդավարության անցմամբ, այս տերմինն ավելի լայնորեն հայտնի դարձավ Հարավային Աֆրիկայից դուրս, հատկապես անգլալեզու ընթերցողներին հայտնի է Դեսմոնդ Տուտուի ուբունտու աստվածաբանության միջոցով։


== Հայեցակարգի պատմություն ==
Ուբունտու տերմինը Հարավաֆրիկյան աղբյուրներում հայտնվել է 19-րդ դարի կեսերից։ Թարգմանությունները ներառել են «մարդկային բնության, մարդասիրության, մարդկայնության, առաքինության, բարության» իմաստային դաշտը։ Քերականորեն բառը բաղկացած է -ntʊ̀   «մարդ, մարդկային արարած» արմատից, 14 դասի ubu- նախածանցից՝ կազմելով վերացական գոյական, տերմինը համապատասխանաբար ձևավորում է մարդկություն վերացական անվանումը։
Հայեցակարգը ժողովրդականացվեց 1950-ական թվականներից սկսած`«փիլիսոփայության» կամ «աշխարհայացքի» (ի հակադրություն անհատին վերագրվող որակի) շրջանակներում, մասնավորապես, African Drum ամսագրում Inkundla Ya Bantu թերթի  հրապարակված գրվածքներում։ 1970-ական թվականներից սկսած ուբունտուն նկարագրվում էր որպես «աֆրիկյան հումանիզմի» հատուկ տեսակ։ 1960-ական թվականների ապագաղութացման ժամանակ քաղաքական մտածողների քարոզչությամբ աֆրիկանիզացման համատեքստում ուբունտուն օգտագործվել է որպես հումանիզմի հատուկ աֆրիկյան (կամ հարավաֆրիկյան) տեսակ Զիմբաբվեում և Հարավային Աֆրիկայում սև մեծամասնության իշխանության անցնելու համատեքստում։ Ուբունտուին նվիրված առաջին հրատարակությունը, որպես փիլիսոփայական հայեցակարգ, հայտնվել է 1980 թվականին, Հունհուիզմ կամ Ուբունտուիզմ. Զիմբաբվեի բնիկ քաղաքական փիլիսոփայություն Ստանլակե Ջ. Ու. Սամկանեի կողմից։ Հունհուիզմը կամ Ուբունտուիզմը ներկայացնում է որպես քաղաքական գաղափարախոսություն նոր Զիմբաբվեի համար, քանի որ Հարավային Ռոդեզիան անկախացել էր Միացյալ Թագավորությունից։
Հայեցակարգը 1990-ական թվականներին Զիմբաբվեից անցավ Հարավային Աֆրիկա` որպես առաջնորդող իդեալ ապարտհեյդից մեծամասնության կառավարման անցման փուլում։ Տերմինն առկա է Հարավային Աֆրիկայի Ժամանակավոր Սահմանադրության վերջաբանում (1993). «կա փոխըմբռնման, այլ ոչ թե վրեժխնդրության անհրաժեշտություն, վերականգնման և ոչ թե փոխհատուցման կարիք, ուբունտուի, այլ ոչ թե զոհ դառնալու»։


== Ծանոթագրություններ ==
Բեն Հարդի

Բեն Հարդի (անգլ. Ben Hardy) ի ծնե Բեն Ջոնս (անգլ. Ben Jones, հունվարի 2, 1991(1991-01-02), Բորնմութ, Bournemouth, Christchurch and Poole, Դորսետ, Անգլիա, Միացյալ Թագավորություն), բրիտանացի դերասան։ Առավել հայտնի է Փիթեր Բիլի դերով՝ «EastEnders» soap opera-յում (2013–2015), Հրեշտակի դերով՝ «Իքս մարդիկ։ Ապոկալիպսիս»-ում (2016), ինչպես նաև Ռոջեր Թեյլորի դերով՝ «Բոհեմական ռապսոդիա» (2018) կենսագրական դրամայում։


== Կենսագրություն և կարիերա ==
Երեխա ժամանակ նա նույնիսկ չէր մտածում դերասանի մասնագիտության մասին։ Նրա հայրը ապահովագրական գործակալ էր աշխատում, իսկ մայրը տնային տնտեսուհի էր։ Հարդին չորս երեխաներից ավագն է։ Ավելի ուշ նրա ծնողները բաժանվեցին, և մանկության մեծ մասը նա անցկացնում էր տատիկի հետ՝ անգլիական Sherborne քաղաքում, որտեղ հաճախում էր Sherborne School-ը։ Միջնակարգ՝ The Gryphon School անգլիական եկեղեցական դպրոցում Բենը սկսեց հետաքրքրվել դերասանական վարպետությամբ և երգեցողությամբ, մասնակել է դպրոցական ներկայացմանը, որը բեմադրվել է անգլիական գրող Թոմաս Հարդիի՝ «Հեռու խելագարված ամբոխից» (անգլ. Far from the Madding Crowd) վեպի հիման վրա, որտեղ խաղացել է Ֆրենսիս Թրոյայի դերը։ Ավարտել է London's Royal Central School of Speech & Drama-ն՝ «դերասանական արվեստ»-ի մասնագիտությունով։ Ունի բակալավրի աստիճան։ Նրա գլխավոր դեբյուտը տեղի է ունեցել 2012 թվականին՝ Լոնդոնի Hampstead Theatre-ում, որտեղ Հարդին կատարել է Արթուր Ուելսլիի դերը՝ «Իուդայի համբույրը» ներկայացմանը։ 2013 թվականին Բենին հաստատել են Փիթեր Բիլի դերում՝ «EastEnders» soap opera-յում՝ BBC հեռուստաալիքով։ Հարդին նկարահանումներին մասնակցել է մինչև 2015 թվականը։ «Բոհեմական ռապսոդիա» կենսագրական ֆիլմում Հարդին իր դերը ստացել է, կապվելով ֆիլմի ռեժիսորի՝ Բրայան Սինգերի հետ, ով արդեն ծանոթ էր դերասանի ստեղծագորթությանը, քանի որ անձամբ է նրան նկարահանել է՝ «Իքս մարդիկ։ Ապոկալիպսիս» ֆիլմում։
Ներկա պահին Բենը նկարահանվում է Netflix-ի՝ «Six Underground» ֆիլմում՝ Ռայան Ռեյնոլդսի հետ միասին։ Հարցազրույցներից մեկի ժամանակ Հարդին հաղորդել է, որ նա կատարում է պարկուրի մասնագետի դերը։


== Անձնական կյանք ==
Քոլեջի տարիներից հանդիպում էր դերասանուհի Կատրինա Փերետիի հետ, սակայն 2018 թվականի ամռանը զույգը բաժանվել է։ Կլառնետ է նվագում, «Բոհեմական ռապսոդիա» ֆիլմում Ռոջեր Թեյլորի դերի համար սովորել է հարվածային գործիքներ նվագել։ Շաբաթվա ընթացքում հինգ անգամ հաճախում է մարզասրահ և զբաղվում է լողով։


== Ֆիլմագրություն ==


=== Ֆիլմ ===


=== Թատրոն ===


== Ծանոթագրություններ ==


== Արտաքին հղումներ ==
Միայնակներին տրվում է հանրակացարան

«Միայնակներին տրվում է հանրակացարան» (ռուս.՝ «Одиноким предоставляется общежитие»), խորհրդային գեղարվեստական ֆիլմ, որ նկարահանվել է 1983 թվականին ռեժիսոր Սամսոն Սամսոնովի կողմից Արկադի Ինինի սցենարով։


== Սյուժե ==
Վերա Գոլուբևան տեքստիլ ֆաբրիկայի աշխատող է, ապրում է հանրակացարանում։ Ազատ ժամանակ նա կարգավորում է իր ընկերուհիների կյանքը։ Սակայն դա անշահախնդիր ու ոչ պաշտոնական զբաղմունք է. աշխատում է մամուլի հետ, ուղարկում ամուսնական հայտարարություններ ամբողջ Խորհրդային Միությունով մեկ և ջանադրությամբ ընտրում փեսացուներին։ Վերան ինքը միայնակ է և մասնակցելով այլոց հարսանիքներին՝ մոռացել է մտածել սեփական ընտանեկան երջանկության մասին։
Հանրակացարանի՝ միայն կանանցից կազմված կոլեկտիվում հայտնվում է նոր պարետ՝ Վիկտոր Պետրովիչը, որ նախկին նավաստի է, ում լքել է կինը։ Սկզբում նա փորձում է պայքարել հաստատված կարգի դեմ և փակել Վերայի ամուսնական գործակալությունը։ Սակայն շուտով Վիկտոր Պետրովիչն սկսում է հասկանալ, որ Վերան հենց այն կինն է, որին նա փնտրել է ամբողջ կյանքում։


== Դերերում ==
Նատալյա Գունդարևա – Վերա Նիկոլաևնա Գոլուբևա
Ալեքսանդր Միխայլով – Վիկտոր Պետրովիչ Ֆրոլով, պարետ
Թամարա Սյոմինա – Լարիսա Եվգենևնա, դաստիարակ
Ելենա Դրապենկո – Նինա
Մհեր Մկրտչյան – Վարդան, Նինայի ամուսինը
Վիկտոր Պավլով – Իլյա Բելենկի («Բոցման»), Վիկտորի ընկերը
Տատյանա Բոժոկ – Մաշա
Տատյանա Ագաֆոնովա – Լիզա Լապտևա
Ելենա Մայորովա – Իրա Սանկո
Վերա Տրոֆիմովա – Միլոչկա
Ելենա Սկորոխոդովա – Գալինա
Լյուդմիլա Կոնիգինա – Լյուսյա
Ելենա Անտոնովա – Վալյա
Մարիա Սկվորցովա – մորաքույր Զինա, պահակ
Լյուդմիլա Շևել – Ժենյա
Վլադիմիր Սիմոնով – Միտյա, Լյուսկայի փեսացուն
Աննա Ֆրոլովցևա – Ալլա Պետրովնա, հանձնաժողովի անդամ


== Փառատոններ և մրցանակներ ==
1984 – Համամիութենական 17-րդ փառատոն (Կիև), գեղարվեստական ֆիլմերի ծրագրում ֆիլմն արժանացել է մրցանակի լավագույն կատակերգության համար,
1984 – «Советский экран» ամսագրի հարցումներով Նատալյա Գունդարևան ընտրվել է լավագույն դերասանուհի,
1985 – Շանրուսի կինոփառատոնի մրցանակ։


== Փաստեր ==
1984 թվականին ֆիլմն զբաղեցրել է 12-րդ տեղը կինովարձույթում. այն դիտել է 23,2 մլն հանդիսատես։
Ֆիլմում չի ընդգրկվել «Поздняя встреча» երգը, որ այդ ֆիլմի համար կատարել են Ալեքսանդր Միխայլովն ու Նատալյա Գունդարևան («Черты лица твои ловлю, от тайной радости робею…»)
Ֆիլմի մի մասը նկարահանվել է ԳԱԱ Ն. Սեմյոնովի անվան քիմիական ֆիզիկայի ինստիտուտի և ԳԱԱ Ն. Էմանուելի անվան կենսաքիմիական ֆիզիկայի ինստիտուտի նոր մասնաշենքի շինարարական հրապարակում, ինչպես նաև Մոսկվայի № 35 դպրոցում և նրա շրջակայքում։


== Ծանոթագրություններ ==


== Գրականություն ==
Рецензия: Татьяна Хлоплянкина. Если бы... // Литературная газета 14 ноября 1984.


== Արտաքին հղումներ ==
«Միայնակներին տրվում է հանրակացարան» «Հայրենական կինոյի հանրագիտարան» կայքում
«Միայնակներին տրվում է հանրակացարան»(անգլ.) ֆիլմը Internet Movie Database կայքում
Ծանրամարտի Եվրոպայի առաջնություն 2012

Ծանրամարտի Եվրոպայի առաջնություն 2012, անցկացվել է 2012 թվականի ապրիլի 9-ից 15-ը Անթալիայում։


== Թիմային հաշվարկ (մեծ մեդալներ) ==


== Թիմային հաշվարկ (մեծ և փոքր մեդալներ) ==


== Մեդալակիրներ ==


=== Տղամարդիկ ===


=== Կանայք ===


== Ծանոթագրություններ ==


== Արտաքին հղումներ ==
Պաշտոնական կայք
Արդյունքներ Archived 2017-03-22 at the Wayback Machine.
180

180 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 180 թվականն է, 
II դարի 80-րդ տարին։


== Դեպքեր ==


== Ծնունդներ ==


== Մահեր ==
Մարտի 17 - Մարկոս Ավրելիոս, Հռոմի կայսր, Անտոնինոսների հարստության ներկայացուցիչ, ուշ ստոյիկյան դպրոցին պատկանող փիլիսոփա, Էպիկտետոսի հետևորդ, «Խորհրդածություններ» երկի հեղինակ
Ավզրավ

Ավզրավ, գետակ Հայկական լեռնաշխարհում, Արածանիի ավազանում, նրա վերին հոսանքում, Զետկանի օժանդակը։


== Ծանոթագրություններ ==
Սեմյոն Ռուդնև

Սեմյոն Վասիլևիչ Ռուդնև (փետրվարի 15 (27), 1899, Putivlsky Uyezd, Կուրսկի նահանգ, Ռուսական կայսրություն - օգոստոսի 4, 1943(1943-08-04), Նադվորյանսկի շրջան, Իվանո-Ֆրանկովսկի մարզ, Ուկրաինական ԽՍՀ, ԽՍՀՄ), Հայրենական մեծ պատերազմի (1941-1945 թթ.) ժամանակ Ուկրաինայի օկուպացված տարածքում պարտիզանական շարժման կազմակերպիչներից և ղեկավարներից։ Գեներալ-մայոր, Սովետական Միության հերոս (ետմահու, 4․1․1944 թ.), ՍՄԿԿ անդամ 1917 թվականից։
1916 թվականին ձերբակալվել է հեղափոխական գործունեության համար։ Մասնակցել է Ձմեռային պալատի գրոհին (1917 թ.), Քաղաքացիական պատերազմին (1918-1920 թթ.)։ 1929 թվականին ավարտել է Ռազմաքաղ․ ակադեմիա, եղել է գնդի, բրիգադի կոմիսար։ 1941 թվականի աշնանը ղեկավարել է Սամիի մարզի պարտիզանական ջոկատը, որը միացել է Ս․ Կովպակի գլխավորած Պուտիվլի ջոկատին։ Ռուդնևը դարձել է միավորված ջոկատի, ապա խոշոր ռազմերթային միավորման կոմիսար։ 1942 թվականի սեպտեմբերից եղել է Ուկրաինայի ընդհատակյա անդամ։ Պարգևատրվել է Լենինի, Կարմիր դրոշի, Կարմիր աստղի և «Պատվո նշան» շքանշաններով։ Զոհվել է մարտում։


== Ծանոթագրություններ ==
Վոժեգոդսկի շրջան

Վոժեգոդսկի շրջան (ռուս.՝ Вожегодский муниципальный район), մունիցիպալ շրջան Ռուսաստանի Դաշնության Վոլոգդայի մարզում։
Ստեղծվել է 1929 թվականին։ Վարչական կենտրոնը՝ Վոժեգա։


== Աշխարհագրություն ==
Շրջանի տարածքի մակերեսը կազմում է 5750 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17184 մարդ։ Բնակչության խտությունը կազմում էր 2,99 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստերոիդների ցանկ (57501-57600)

Աստերոիդների ցանկ (57401-57500)  • Աստերոիդների ցանկ  • Աստերոիդների ցանկ (57601-57700)
 Աստերոիդների ցանկ (57401-57500)  • Աստերոիդների ցանկ  • Աստերոիդների ցանկ (57601-57700)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Ավանաքերծ

Ավանաքերծ, Ավանի ժայռ, ժայռ (ամրոց) Ղարաբաղում, Վարանդայի գավառում, Քարինտակ գավառից հյուսիս, Շուշիի մոտ։ Անունը կապում են 18-րդ դարի ազատագրական պայքարի հերոս Ավան Յուզբաշու հետ։ Այստեղ է գտնվում Ավանա Կարան քարայրը։
։


== Ծանոթագրություններ ==
Սվետլուգա

Սվետլուգա  (ռուս.՝ Светлуга), գետ Ռուսաստանում, հոսում է Կոմի Հանրապետությունում, Արխանգելսկի շրջանում։
Գետաբերանը տեղակայված է Պուկշենգա գետի ձախ ափին՝ 121 կմ հեռավորության վրա։ Գետի երկարությունը՝ 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Պինեգա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300412103000034291
Հիդրոլոգիական ուսումնասիրությունների կոդը - 103003429
Ավազանի կոդը -  03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թափարգել

Թափարգել, հարվածները մեղմող հարմարանք։ Գնացքներում ընդունում է լոկոմոտիվների և վագոնների բախման հարվածային երկայնական և սեղմող ճիգերը։ Լինում է զսպանակավոր և շփական։
Զսպանակավոր թափարգելը ունի կոնաձև կամ գլանաձև զսպանակներ։ Մեղմող ճիգի ազդեցությունը դադարելուց հետո զսպանակի էներգիան գրեթե լրիվ վերադարձվում է։ Շփական թափարգելը ունի շփման օղակներ և պարուրաձև զսպանակ։ Սեղմման էներգիայի 70–80% կլանում են շփման օղակները, իսկ մնացածը կուտակում է զսպանակը և հետհարմամբ ելակետային դրության է վերադարձնում թափարգել։ Ինքնակցիչի առկայության դեպքում թափարգելը հանվում է։ 
Ավտոմեքենաներում թափարգելները ծառայում են գլխավորապես պատահական վթարային հարվածները կլանելու և մեղմելու համար։
Զլատոուստովո (գյուղ, Գագարինսկի շրջան)

Զլատոուստովո (ռուս.՝ Златоустово), գյուղ Ռուսաստանի, Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 64 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շոգեգերտաքացուցիչ

Շոգեգերտաքացուցիչ գոլորշու գերտաքացման համար ծառայող կաթսայական ագրեգատի տարր։ Բաղկացած է 20-60 մմ ներքին տրամագծով զուգահեռ ամրացված պողպատե խողովակներից, համակցված շոգեգերտաքացուցիչի սխեմա

թմբուկ,
գերտաքացուցիչի ասդիացիոն մաս,
շոգեգերտաքացուցիչի կիսառադիացիոն մաս,
առաստաղային խողովակներ,
գերտաքացուցիչի կոնվեկտիվ մաս,
շոգեհովացուցիչ որոնց մի ծայրը միացված է մուտքի կոլեկտորին (երբեմն՝ անմիջականորեն կաթսայի թմբուկին), իսկ մյուսը՝ ելքի կամ միջանկյալ կոլեկտորին (խցիկին)։Ըսա ծխային գազերի նկատմամբ գոլորշու շարժման ուղղության շոգեգերտաքացուցիչները լինում են զուգահեռ, հակա և խառը հոսքով, ըստ շոգեգերտաքացուցիչում տեղի ունեցող ջերմափոխանակության տեսակի՝ ռադիացիոն, կիսսաադիացիոն և կոնվեկտիվային։ Ջերմաէլեկտրակայանների կաթսայական ագրեգատները պարտագիր կարգով հանդերձվում են շոգեգերտաքացուցիչով, քանի որ գոլորշու գերտաքացումը բարձրացնում է շոգեուժային, տեղակայանքի օգտակար գործողության գործակիցը։ Գոլորշու 14 սմ ավելի ճնշման դեպքում հիմնականից բացի տեղադրում են նաե միջանկյալ (երկրորդային) շոգեգերտաքացուցիչներ՝ տուրբինում մասամբ բանեցրած գոլորշու կրկնակի գերտաքացման համար։
Կատերինա Մուրինո

Կատերինա Մուրինո (իտալերեն՝ Caterina Murino, սեպտեմբերի 15, 1977(1977-09-15), Կալյարի, Իտալիա), իտալացի դերասանուհի Սարդինիա կղզուց։


== Կյանքն ու կարիերան ==
Կատերինա Մուրինո ծնվել է Կալիարի քաղաքում և ի սկզբանե ցանկացել է բժշկուհի դառնալ։ 1996 թվականին Միսս Իտալիա գեղեցկության մրցույթում զբաղեցրել է 4-րդ հորիզոնականը։ Տեղափոխվելով Լոնդոն, տարվել է թատրոնով և դերասանությամբ, և յուրաքանչյուր շաբաթ միջոցներ էր խնայում, որպեսզի գնա Վեստ Էնդա թատրոն և ներկայացում դիտի։
Վերադառնալով Իտալիա, 1999-2000 թվականներին «Կինոյի և թատրոնի դպրոց»-ում ուսումնասիրել է դրամա։ Ղեկավարն էր Ֆրանչիլսկի դը Սապիոն։ Ապա մասնակցել է «Ռիչարդ III» պիեսի բերադրումներին։ 2002 թվականին Կատերինա Մուրինոն սկսել է կարիերա հեռուստատեսությունում, ապա ստացել է համաշխարհային համբավ խաղալով «Կազինո Ռոյալ» ֆիլմում։ Ֆիլմի հիմքում ընկած է Յան Ֆլեմինգի կողմից 2006 թվականին գրված նույնանուն վեպը։
2011 թվականի սկզբին Մարինոն նկարահանվել է Ռուֆուս Սյուելլի հետ Zen ֆիլմում (BBC-ի համար)։ Սերիալը չեղյալ է հայտարարվել, սակայն ցուցայնուամենայնիվ այն ցուցադրվել է ԱՄՆ-ում։
2011 թվականին Մուրինոն նաև հայտնվել է Բոբ Սինքլերի երաժշտական տեսահոլովակում (երգի անունը՝ «Far l’Amore2013 թվականին Կատերինա Մուրինոն նկարահանվել Ոդիսական սերիալում, խաղալով գլխավոր հերոսի կնոջ՝ Պենելոպեի դերում։


== Ընտրված Ֆիլմագրություն ==

Nowhere (2001)
Խաչաիրը (2004)
L ' Amour Aux Trousses (2004)
Eleonora d ' Arborea  (2005)
Vientos agua de (2006)
Կազինո Ռոյալ (2006)
Համադասարանցիները (2007)
Il seme-ը della discordia (2008)
Դրախտային այգի (2008)
Alibi-ը e sospetti (2008)
XIII. դավադրություն (2009)
Zen (2011)
Ոդսիական (2013)
The Invincible Piglet (2015)
Ձայն քարից (2015)
Ջոկատ (2015)


== Ծանոթագրություններ ==
Բոբրիցա (գյուղ, Եմելչևի շրջան)

Բոբրիցա (ուկրաիներեն՝ Бобриця), գյուղ Ուկրաինայի Ժիտոմիրի մարզի Եմելչևի շրջանում։ Հիմնադրվել է 1840 թվականին։
2001 թվականի տվյալներով Բոբրիցա գյուղում բնակվում էր 409 մարդ։ Բնակավայրը զբաղեցնում է 0,255 կմ² տարածք։ Բնակչության խտությունը կազմում էր 1603,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տաշ-Ելգա (գյուղ, Չեկմագուշևսկի շրջան)

Անվան այլ կիրառումների համար տե՛ս՝ Տաշ-ԵլգաՏաշ-Ելգա (ռուս.՝ Таш-Елга, բաշկիրերեն՝ Ташйылға), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մատի (Կոսմայի վտակ)

Անվան այլ կիրառումների համար տե՛ս՝ Մատի (այլ կիրառումներ)Մատի (ռուս.՝ Маты), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կոսմա գետի ձախ ափին՝ 97 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000079172
Կոդը ըստ հիդրոլոգիական հետազոտության (ՌԴ) — 103007917
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Իոաննիս Խասիոտիս

Իոաննիս Խասիոտիս (հուն․՝ Ιωάννης Χασιώτης, 1936), հույն պատմաբան, Փիլիսոփայության դոկտոր, Սալոնիկի համալսարանի նոր պատմության ամբիոնի պրոֆեսոր։ Օսմանյան կայսրությունում և արևմտյան Հայաստանում հայերի ցեղասպանությանը, 19-րդ դարի վերջի 20-րդ դարի սկզբի հայ-հունական հարաբերություններին նվիրված աշխատությունների հեղինակ («Հույները և հայերի կոտորածները, 1890-1896», 1981, անգլերեն, «Հայերի ցեղասպանությունը և հույները (1915-1923 թվականներ)...», 1990, անգլիական, «Հունական աղբյուրները հայերի ցեղասպանության մասին», 1990, հուն, և այլն)։ «Թեսալոնիկեի հայկական գաղութը. ձևավորումը, կառուցվածքը, գաղափարախոսությունը և հասարակական էությունը» (1986, համահեղինակ) աշխատության մեջ շարադրված է Հունաստանի ամենամեծ հայկական համայնքներից մեկի առաջացման և զարգացման պատմությունը։ 
Խասիոտիսը մասնակցել է հայերի ցեղասպանությանը նվիրված միջազգային գիտաժողովների։
Զելյոնոե (գյուղ, Ռուժինսկի շրջան)

Անվան այլ կիրառումների համար տե՛ս՝ ԶելյոնոեԶելյոնոե (ուկրաիներեն՝ Зелене), գյուղ Ուկրաինայի Ժիտոմիրի մարզի Ռուժինսկի շրջանում։
2001 թվականի տվյալներով Զելյոնոե գյուղում բնակվում էր 87 մարդ։ Բնակավայրը զբաղեցնում է 0,53 կմ² տարածք։ Բնակչության խտությունը կազմում էր 164,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կապույտ (այլ կիրառումներ)

Կապույտ, կարող է վերաբերել՝

Կապույտ - լույսի երեք հիմնական գույներից մեկը
Կապույտ - գյուղ Հայաստանի Վայոց ձորի մարզում
Կապույտ - հայկական արական անուն
Կապույտ - բերդ Մեծ Հայքի Այրարատ նահանգի Երասխաձոր (Արշարունիք) գավառում
Կապույտ - լիճ Հայաստանում
Օզոնացում

Օզոնացում 

Օրգանական միացությունների օքսիդացումն օզոնով մինչև օզոնիդների (O3-ի միացություններ կամ այլ արգասիքների) առաջացումը։ Կիրառվում է օրգանական սինթեզում՝ կարբոնիլային միացություններ ստանալու և լաբորատոր պայմաններում միացությունների մեջ С=С կապի տեղը որոշելու համար։
Օդի, ջրի և այլ նյութերի մշակումն օզոնով՝ վարակա- կամ հոտազերծելու նպատակով։ Օդի օզոնացումը կատարվում է օզոնատորներով՝ արագ փչացող մթերքների (պահածոների, մսի վերամշակման և այլ գործարաններում) վերամշակման և պահման շենքերում, երբեմն նաև մեծ թվով մարդկանց հավաքատեղերում։ Ջրի վարակազերծման համար հատուկ տարողություններում (ստաբիլիզատորներում) այն հագեցնում են օզոնացված օդով։ Կիրառվում է նաև գործվածքներ, հանքային յուղեր ևն սպիտակեցնելու համար։
Քրիստոֆ Կրամեր

Քրիստոֆ Կրամեր (գերմ.՝ Christoph Kramer, փետրվարի 19, 1991(1991-02-19), Զոլինգեն, Դյուսելդորֆ, Հյուսիսային Հռենոս-Վեստֆալիա, Գերմանիա), գերմանացի ֆուտբոլիստ, կիսապաշտպան ով հանդես է գալիս Գերմանիայի Բունդեսլիգայի Բայեր Լևերկուզեն ֆուտբոլային ակումբում։ 2014 թվականից խաղում է
Գերմանիայի ֆուտբոլի ազգային հավաքականի կազմում։


== Կարիերա ==
Իր ֆուտբոլային կարիերայի սկզբնական հատվածի մեծ մասը Քրիստոֆը անցկացրել է գերմանական Բայեր ֆուտբոլային ակումբի համակարգում, որտեղ նա ձեռք է բերել իննամյա փորձ։
1995-1999 թվականներին ֆուտբոլիստը իր նախնական ֆուտբոլային կարիերան սկսել է Գրյոֆրատ ֆուտբոլային ակումբի կազմում, այնուհետև 1999 թվականին պայմանագիր է կնքել գերմանական Բայեր Լևերկուզեն ֆուտբոլային ակումբի հետ։
2006 թվականին ինքնակամ լքել է ֆուտբոլային ակումբը և նույն թվականին անցել է խաղալու Դյուսելդորֆ քաղաքը ներկայացնող Ֆորտունա ֆուտբոլային ակումբ։
Մեկամյա դադարից հետո 2008 թվականին հերթական անգամ տեղափոխվել է գերմանական Բայեր Լևերկուզեն և հասել կարևոր նվաճումների։ 2008-2010 թվականներին իրար հետևից ֆուտբոլիստը հանդես է գալիս Բոխում (2011-2013) և Բորուսիա Մյոնխենգլադբախ (2013-2015) ֆուտբոլային ակումբների կազմում։
Վերջին ֆուտբոլային ակումբի կազմում խաղացել է 63 հանդիպում։ Ներկայումս հանդես է գալիս Բայեր Լևերկուզեն ֆուտբոլային ակումբի կազմում՝ 23 համարի ներքո։


== Ծանոթագրություններ ==
Սոկոլովկա (գյուղ, Շարանսկի շրջան)

Անվան այլ կիրառումների համար տե՛ս՝ ՍոկոլովկաՍոկոլովկա (ռուս.՝ Соколовка, բաշկիրերեն՝ Соколовка), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մորֆոլոգիա (կենսաբանություն)

Մորֆոլոգիան (կենսաբանության մեջ) ուսումնասիրում է ինչպես օրգանիզմի արտաքին կառուցվածքը (ձևը, կառուցվածքը, գույնը), այնպես էլ կենդանի օրգանիզմի ներքին կառուցվածքը (օրինակ՝ մարդու մորֆոլոգիա)։ Ենթաբաժիններն են՝ արտաքին մորֆոլոգիան (էյդոնոմիա) և ներքին մորֆոլոգիան (անատոմիա)։ Մորֆոլոգիան տարբերվում է ֆիզիոլոգիայից նրանով, որ վերջինս ուսումնասիրում է առաջին հերթին օրգանիզմի և օրգանների գործառույթները։
Մորֆոլոգիա հասկացությունը ներդրել է գերմանացի պոետ և բնափորձագետ Ի. Վ. Գյոթեն` բնորոշելով այն որպես «ուսմունք օրգանիզմի կառուցվածքի, նրա ձևավորման և վերափոխման մասին»։
Կիրառվում է նաև «ընդհանուր մորֆոլոգիա» տերմինը, որը բնորոշում է օրգանիզմի կամ տաքսոնի գլխավոր տարբերակիչ առանձնահատկությունները։ Օրգանիզմի ընդհանուր մորֆոլոգիան կարող է բնորոշել, օրինակ, նրա ձևը, հիմնական գույները, բայց ոչ մանր դետալները։
Կարգաբանական խմբերի մեծամասնությունը տարբերվում է մյուսներից մորֆոլոգիական բնութագրով։ Որպես կանոն, մոտ կարգաբանական խմբերը ունեն համեմատաբար քիչ տարբերություններ, քան ավելի հեռուները, սակայն լինում են նաև բացառություններ։ Միայն մորֆոլոգիական տվյալների վրա հիմնվելու անհուսալիությունն այն է, որ մորֆոլոգիապես տարբերվող օրգանիզմների ԴՆԹ-ի անալիզի արդյունքում կարող է պարզվել, որ նրանք պատկանում են միևնույն տիպին։ Եվ հակառակը՝ հաճախ իրար հետ կապ չունեցող կարգաբանական միավորները կարող են նմանվել արտաքին տեսքով կոնվերգենտ էվոլյուցիայի կամ նույնիսկ միմիկրիայի ճանապարհով։


== Տես նաև ==
Բույսերի մորֆոլոգիա
Կենդանիների մորֆոլոգիա
Մարդու մորֆոլոգիա
Մորֆոմետրիա
Ֆենետիկա


== Ծանոթագրություններ ==
Հայկ և Բել

Հայկ և Բել, առասպելաբանական հնագույն վեպ։ Պահպանվել է Մովսես Խորենացու և Սեբեոսի պատմություններում։


== Առասպելը ==
«Հայկ և Բել» առասպելից ավանդավեպի փոխարկվելու հնամենի նմուշ է. ենթահիմքում ընկած է լույսն ու գարունը խորհրդանշող աստվածային պայքարն ընդդեմ խավարն ու ձմեռը մարմնավորող բռնակալի։ Առասպելը, պատմականանալով, կապվել է հայկական ցեղերի կամ նախահայրերի և նրանց հարավային հարևանների (ասորեստանցիներ կամ բաբելացիներ) հետ, վերածվել դյուցազնավեպի։ Աղեղնավորը դարձել է հայ ցեղի նախնի՝ Հայկ, իսկ բռնակալը՝ սեմական ժողովուրդների արեգակնային աստված կամ Ասորեստանի թագավոր՝ Բել։ Վերջինս հպատակեցնում է բոլոր հսկաներին ու ժողովուրդներին։ Հայկը չի հպատակվում. իր տոհմով Բաբելոնից գալիս է Արարադ երկիրը, ապա անցնում Հարք, հիմնում իր անունով բնակավայր՝ Հայկաշեն և բնակվում այնտեղ։ Տիտանյան Բելը դեսպան է ուղարկում Հայկի մոտ՝ առաջարկելով հնազանդություն և խաղաղություն։ Հայկը մերժում է. Բելը մեծ զորքով մտնում է Արարադ երկիրը։ Ճակատամարտում Հայկն իր երեքթևյան նետով սպանում է Բելին։ Ըստ վեպի՝ Հայկից սերում են հայերը, իսկ նրա բնակած երկիրը կոչվում է Հայք։ Կռվի վայրը Հայկն անվանում է Հայոց ձոր։
Այս առասպելի պատմական էությունն իրենց անկախությունն ու երկիրը պաշտպանող հայերի մղած կռիվներն են Ասորեստանի դեմ։ Ըստ Մովսես Խորենացու՝ Հայկը գանգրահեր, վայելչակազմ, զվարթ աչքերով, ուշիմ ու խոհեմ, քաջ, երևելի և ազատասեր դյուցազն էր։
Կադմոս թոռանից տեղեկանալով թշնամու ներխուժման մասին՝ Հայկը որդիներով ու թոռներով ընդառաջ է գնում Բելի զորաբանակին և Վանա լճի ափին մարտի բռնվում։


== Հետաքրքիր փաստեր ==
Օրիոն համաստեղությունը հայոց մեջ կոչվել է Հայկ (Խեյք, Խեք)։ Ենթադրվում է, որ հայկական ամսանունները (հայոց հին տոմարով) Հայկի ուստրերի և դուստրերի անուններն են։
Թեսալիա

Թեսալիան (հուն․՝ Θεσσαλία) Հունաստանի Հանրապետության 13 պերիֆերիաներից (մարզերից) մեկն է, որը գտնվում է երկրի հյուսիս-արևելքում, Եգեյան ծովի ափին։
Թեսալիան Կենտրոնական Մակեդոնիա, Արևելյան Մակեդոնիա և Թրակիա ու Արևմտյան Մակեդոնիա պերիֆերիաների հետ հաճախ են կոչում Հյուսիսային Հունաստան»։ Պերիֆերիայի կենտրոնն է Լարիսա քաղաքը։ Թեսալիայի պերիֆերիան համապատասխանում է համանուն պատմական շրջանին այս տարածքում։


== Անվանում ==
Անվանումը ստացել է մ. թ. ա. 
12-րդ դարում այնտեղ բնակություն հաստատած թեսալների (էոլիական ցեղ) ցեղանունից։


== Աշխարհագրություն ==
Թեսալիայի տարածքը՝ 14.037 քառ. կմ. է։


== Բնակչություն ==
Թեսալիայի բնակչությունն է 760,714 մարդ (2005)։


== Վարչական բաժանում ==
Թեսալիայի մարզը վարչականորեն բաժանված է 4 միավորի (նոմի)՝

Լարիսա
Կարդիցա
Մագնիսիա
Տրիկալա


== Աղբյուրներ ==
Գումայ Կայա

Գումայ Կայա, լեռ Ղարաբաղի բարձրավանդակում, Արաքս գետի աջ կողմում, Ողջիի գետաբերանից մոտ 13 կմ հարավ-արևելք, Խումուշինդ գյուղի մոտ։ Բարձրությունը 1466 մ է։


== Ծանոթագրություններ ==
Կրասնոգորսկոե (գյուղ, Կրասնոգորսկի շրջան)

Անվան այլ կիրառումների համար տե՛ս՝ ԿրասնոգորսկոեԿրասնոգորսկոե (ռուս.՝ Красногорское), գյուղ Ռուսաստանի Ալթայի երկրամասի Կրասնոգորսկի շրջանի կազմում։
Բնակչությունը 2010 թվականին գրանցված տվյալներով կազմում էր 5993 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինտեգրա֊դիֆերենցիալ հավասարումներ

Ինտեգրա-դիֆերենցիալ հավասարումներ, որոնցում որոնելի ֆունկցիայի նկատմամբ կատարվում են ինտեգրման և դիֆերենցման գործողություններ։ Գծային՝ ինտեգրա-դիֆերենցիալ հավասարումների օրինակ է

  
    
      
        
          a
        
        (
        x
        )
        φ
        (
        x
        )
        +
        
          b
        
        (
        x
        )
        φ
        (
        x
        )
        +
        
          ∫
          
            c
          
          
            d
          
        
        k
        (
        x
        ,
        t
        )
        φ
        (
        t
        )
        d
        t
        =
        f
        (
        x
        )
      
    
    {\displaystyle {a}(x)\varphi (x)+{b}(x)\varphi (x)+\int _{c}^{d}k(x,t)\varphi (t)dt=f(x)}
  հավասարումը, որտեղ 
  
    
      
        a
        (
        x
        )
      
    
    {\displaystyle a(x)}
  , 
  
    
      
        b
        (
        x
        )
      
    
    {\displaystyle b(x)}
  , 
  
    
      
        f
        (
        x
        )
      
    
    {\displaystyle f(x)}
   և 
  
    
      
        k
        (
        x
        ,
        t
        )
      
    
    {\displaystyle k(x,t)}
   ֆունկցիաները արված են և անընդհատ, իսկ 
  
    
      
        φ
        (
        x
        )
      
    
    {\displaystyle \varphi (x)}
   որոնելի ֆունկցիա է։ Որոշ պայմանների դեպքում ինտեգրա-դիֆերենցիալ հավասարումները կարելի է լուծել հաջորդական մոտավորությունների եղանակով, իսկ երբեմն էլ նրա լուծումը բերել ինտեգրալ հավասարման կամ դիֆերենցիալ հավասարման լուծման։ Ինտեգրա-դիֆերենցիալ հավասարումներն ունեն լայն և կարևոր կիրառություններ բնագիտության ամենատարբեր բնագավառներում։
Ափսոս, հրացան չկա

«Ափսոս, հրացան չկա» (ռուս.՝ «Жаль, нет ружья!»), ռուսական Կորոլ ի Շուտ փանկ-ռոք խմբի վեցերորդ պաշտոնական ստուդիական ալբոմն է, թողարկվել է 2002 թ. հոկտեմբերի 10-ին «Միստերիյա Զվուկա» ձայնագրման լեյբլի կողմից։ Խմբի «ոսկե» կազմով և ջութակահարուհի Մարիա Նեֆյոդովայի մասնակցությամբ ձայնագրված վերջին ալբոմն է։


== Երգացանկ ==

«Վոլոսոկրադ» երգի հիմքում պատրաստվել է համերգային տեսահոլովակ։


== Ալբոմը պատրաստել են ==
Միխայիլ Գորշենյով — վոկալ, երաժշտություն 2,3,5,6,8,9,11,13,16,17
Անդրեյ Կնյազև — վոկալ, խոսքեր, երաժշտություն 1,4,7,10,12,14,15
Ալեքսանդր Լեոնտյև — կիթառ, ակուստիկ կիթառ, բէք-վոկալ
Ալեքսանդր Բալունով — բաս-կիթառ, բէք-վոկալ
Յակով Ցվիրկունով — կիթառ, բէք-վոկալ
Ալեքսանդր Շիգոլյով — հարվածային գործիքներ
Մարիա Նեֆյոդովա — ջութակ
Ձայնագրման աշխատանքները իրականացվել են «Դոբրոլյոտ» ստուդիայում (Սանկտ Պետերբուրգ)
Լուսանկարներ — Վալերի Կուզնեցով
Շապիկի դիզայն — Յուրի Սոլոդովնիկով
Ձայնի պրոդյուսերներ — Պավել Սաժինով և Եվգենի Լյովին


== Ծանոթագրություններ ==
Ամերիկահայ երաժշտություն

Ամերիկահայ երաժշտություն, 20-րդ դարի առաջին տասնամյակից ԱՄՆ-ում ապրող ու ներգաղթող հայ երաժիշտների, երգիչների ու երաժշտական տարբեր գործիքներ նվագողների ստեղծած մշակույթ՝ ոչ միայն հայ, այլև ամերիկացի հասարակության համար։ Նրանց առաքելությունը ազգային պրոֆեսիոնալ երաժշտությունն օտար ափերում պահպանելն էր։
ԱՄՆ-ում հայ երաժշտարվեստի զարգացման նախաքայլերից էր խմբերգային արվեստի տարածումը։ Առաջին կոմպոզիտորներից էր Գրիգոր Գալֆայանը. ստեղծել է (1913 թվականից) հիմնականում հայրենասիր. երգեր («Ապրիր, Հայաստան», «Ալեչարչար», «Մինչև երբ» և այլն), հայտնի է նաև նրա «Պատարագը»։ Բացառիկ գործունեություն է ծավալել Գրիգոր Սյունին, հավաքել, ձայնագրել ու մշակել է ժողովրդական երաժշտության բազմաթիվ նմուշներ, գրել է մեներգեր և խմբերգեր («Հայ երգփունջ», տետր 1-4), ստեղծել երգչախմբեր։ Ուսուցիչ-խմբավար և կոմպոզիտոր Կոմիտասի սաներից Վաղարշակ Սրվանձտյանը հավաքել ու մշակել է մի շարք ժողովրդական երգեր («Հայ գեղջուկ երգեր», «Հոգու ձայներ», «Նոր երգեր», «Հայ պարեր», նաև մանկական երգեր, խմբերգեր և օպերաներ)։ Համբարձում Պերպերյանի բազմաժանր ստեղծագործությունն աչքի է ընկնում ազգային վառ ինքնատիպությամբ, հնչերանգային և ռիթմ, հետաքրքիր համադրումով. ուշագրավ են նրա «Խորհուրդ Վարդանանց», «Աղոթք վաղվա օրվա սեմին» կանտատները, «Ռեքվիեմը», մի քանի տասնյակ Երգեր, տարբեր գործիքային պիեսներ։
Նշանավոր կոմպոզիտորներից է Ալան Հովհաննեսը, ուսումնասիրել է արևելքը և հայկական հնագույն երաժշտությունը, գտել համամարդկայինին առնչվող հոգեբանության. հնչերանգային ու ռիթմ, խոր ընդհանրացումներ («Արջունա», սիմֆոնիա, «Մաղրասյան սոնատ», «Ֆանտազիա ըստ ճապոնական փայտագրությունների» և այլն)։ Հեղինակ է նաև օպերաների («Պերիկլես», «էջմիածին»), 20-ից ավելի սիմֆոնիաների, կոնժողովրդական գործիքների անսամբլ (1905, հիմնադիր՝ Նաթան Ամիրխանյան, Վառնա)։
Զբարժևկա

Զբարժևկա (ուկրաիներեն՝ Збаржівка), գյուղ Ուկրաինայի Վիննիցայի մարզի Պոգրեբիշչեի շրջանում։ Հիմնադրվել է 1100 թվականին։
2001 թվականի տվյալներով Զբարժևկա գյուղում բնակվում էր 457 մարդ։ Բնակավայրը զբաղեցնում է 0,196 կմ² տարածք։ Բնակչության խտությունը կազմում էր 2331,63 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղջաղոշուն

Աղջաղոշուն, գետակ Կուրի ավազանում։ Հոսում է Շուշիի շրջանով։ Նշանակված է Կովկասի 5-վերստանոց քարտեզում։


== Ծանոթագրություններ ==
Դմիտրո Գորիցվիտ

Դմիտրո Գորիցվիտ, ռեժիսոր Նիկոլայ Մակարենկոյի գեղարվեստական ֆիլմը։ Ֆիլմի նկարիչը Օլեգ Ստեպանենկոն է։ Ֆիլմի սյուժեի հիմք է հանդիսացել Միխայիլ Ստելմախի «Մեծ բարեկամություն» վեպը։ Եռագրության երկրորդ ֆիլմն է։ Առաջինը եղել է «Մարդու արյունը ջուր չէ», իսկ երրորդը՝ «Մարդիկ ամեն ինչ չգիտեն» ֆիլմերը։


== Սյուժե ==
Ֆիլմը պատմում է մի ուկրաինական գյուղի կյանքի մասին, որտեղ ձևավորվել էր առաջին կոլտնտեսություններից մեկը։


== Դերեր ==
Անատոլի Սոլովյով - Դմիտրո Գորիցվիտ
Մայա Կոխանովա - Մարթա
Ռաիսա Նեդաշկովսկայա - Մարիանա
Եվգենի Բոնդարենկո - Միրոշնիչենկո
Հենրի Օստաշևսկի- Նեչույվիտեր
Լեոնիդ Տարաբարինով - Դանիլո Պիդոպրիգորա
Եկատերինա Լիտվինենկո - Դոկիա
Վասիլի Դաշենկո - Իվան Բոնդար
Պոլինա Կումանչենկո - Մարիա
Կարինա Շմարինովա - Գալինա
Կոնստանտին Արտեմենկո - Կալնիցկի
Ալեքսանդր Գայ - Պոգիբա
Մարիա Կապնիստ
Դոմիան Կոզաչովսկի - Սիչքար
Բորիս Իվչենկո - Լիֆեր Սազոնենկո
Իվան Կոնոնենկո-Կոզելսկի-Սավչենկո


== Ծանոթագրություններ ==
Քայլ տանիքից

«Քայլ տանիքից» (ռուս.՝ «Шаг с крыши»), խորհրդային մանկական ​​գեղարվեստական ​​ֆիլմ, որը նկարահանել է Ռադոմիր Վասիլևսկին 1970 թվականին Ռադի Պոգոդինի՝ ժամանակի միջով  կախարդական ճանապարհորդության մասին համանուն պատմվածքի հիման վրա։


== Սյուժե ==
Հինգերորդ դասարանի աշակերտ Վիտկա Պարամոնովը, որ տխուր է այն պատճառով, որ ապրում է արկածներից զուրկ ձանձրալի ժամանակում, տանիքում հանդիպում է մի կախարդական կապույտ ագռավի, որը նրան բացահայտում է ժամանակի միջով ճանապարհորդության գաղտնիքը։ Վիտկան տեղափոխվում է անցյալ և հայտնվում է նաև քարանձավային մարդկանց մոտ, ապա հրացանակիրների ժամանակվա Ֆրանսիա, իսկ հետո Ռուսաստան՝ քաղաքացիական պատերազմի տարիներին։


== Դերերում ==
Միտյա Նիկոլաև – Վիտկա Պարամոնով
Նետա Բոյարսկայա – Անուկա / Անետա / Նյուշկա / Անյա Սեկրետարյովա
Գեորգի Միլյար – Գի, հափերի առաջնորդ
Նիկոլայ Կոռնոուխով – Կրամ, հուպերի առաջնորդ
Անատոլի Յաբբարով – Տիխ
Ալեքսանդր Պոտապով – Տուր
Լև Պրիգունով – Գլյում
Անատոլի Օբուխով – հրացանակիր դը Գիկ
Վլադիմիր Բալոն – հրացանակիր Մորուակ
Ռոման Տկաչուկ – կարդինալի գվարդիական
Գեորգի Վիցին – անգլիացի
Ելիզավետա Նիկիշչիխինա – Մադլեն
Բորիսլավ Բրոնդուկով – պորուչիկ
Անտոնինա Շուրանովա – տիկին, կալվածքի տիրուհի
Ֆեոդոր Օդինոկով – չապաևական Վասիլի 
Ալեքսանդր Բերեզնյակ – ձիապան Պետկա
Իվան Ռիժով – կազակ Կրուգովոյ
Վալենտինա Տելեգինա – բուժքույր
Սերգեյ Պլոտնիկով – Ստեպան
Զինովի Գերդտ – Կապույտ Ագռավ (ձայն)


== Նկարահանող խումբ ==
Սցենարիստ՝ Ռադի Պոգոդին
Ռեժիսոր՝ Ռադոմիր Վասիլևսկի
Օպերատոր՝ Ֆեոդոր Սիլչենկո
Կոմպոզիտոր՝ Գենադի Գլադկով
Նկարիչ՝ Ալեքսանդրա Կոնարդովա


== Ծանոթագրություններ ==


== Արտաքին հղումներ ==
«Шаг с крыши» Archived 2009-01-19 at the Wayback Machine. на сайте «Дети в кино»Archived 2016-02-20 at the Wayback Machine.
 «Քայլ տանիքից» ֆիլմը  Օդեսայի կինոստուդիայի պաշտոնական կայքում
Սոսնովի Բոր (գյուղ, Բիրսկի շրջան)

Անվան այլ կիրառումների համար տե՛ս՝ Սոսնովի ԲորՍոսնովի Բոր (ռուս.՝ Сосновый Бор, բաշկիրերեն՝ Сосновый Бор), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 61 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրունց

Բրունց, գյուղ Արևմտյան Հայաստանում, Բիթլիսի վիլայեթի Խիզանի գավառակում։
1850-ականներին ուներ 19 տուն՝ 110 հայ բնակչով, իսկ 1914 թվականին ուներ 34 տուն հայ բնակիչ։
Բրունցում է գտնվում Բարեձորի Ս. Աստվածածին կամ Յոթն խորան եկեղեցին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Խալիֆ

Անվան այլ կիրառումների համար տե՛ս՝ Խալիֆ (այլ կիրառումներ)Խալիֆ (արաբերեն՝ خليفة‎, կարդ. խալիֆա, բառացի՝ փոխանորդ, տեղապահ), մուսուլմանների մոտ խալիֆաթի (պետության) ղեկավարն է, բացարձակ միապետ, իսլամական աշխարհի կրոնապետ, զինվորական առաջնորդ։ Համարվել է Մուհամմադ մարգարեի հաջորդը, իսկ Օմայաններից սկսած՝ աստծու տեղապահը։ Ընտրվել է մուսուլմանական համայնքի ավագանու ժողովում։
Օմայանների (661 - 750) և Աբբասյանների (750 - 1258) օրոք խալիֆը ղեկավարի ժառանգական տիտղոս էր, որ միավորում էր իր մեջ աշխարհիկ և հոգևոր իշխանությունները։ Խարիջիների մոտ խալիֆն ընտրվող ղեկավարի տիտղոս է, որը սահմանափակված է համայնքով։ IX դարի 2-րդ կեսից, երբ հզորացել են վեզիրներն ու արքունի մյուս պաշտոնյաները, խալիֆի հեղինակությունն ընկել է։ X դարում խալիֆ են անվանվել նաև Իսպանիայի Օմայանները և Եգիպտոսի Ֆաթիմյանները։ Եգիպտական սուլթանությունում խալիֆները եղել են բացառիկ հոգևոր առաջնորդներ, որոնք թողնում էին աշխարհիկ ղեկավարությունը սուլթաններին։ 1258 թվականին մոնղոլական զորապետ Հուլպվուն գրավել է Բաղդադը, սպանել խալիֆին։ Աբբասյան տան մնացորդներն ապաստանել են Կահիրեում և մամլուք սուլթաններից ձևականորեն ճանաչվել խալիֆ։ 1517 թվականին թուրք սուլթան Սելիմ I-ը գրավել է Եգիպտոսը և յուրացրել խալիֆ տիտղոսը, նստավայրը տեղափոխել Կ. Պոլիս։ 1924-ից խալիֆի տիտղոսը ոչ մի մարդ չի կրում։


== Գրականություն ==
Tyan E., Institutions du droit public musulmans, P., 1953. Ա. Տեր-Ղեոնդյան
Պատանի գայլը (երրորդ եթերաշրջան)

Պատանի գայլը, ֆիլմի չորրորդ եթերաշրջանը նկարահանվել է սկսած 2012 թվականի հուլիսի 12-ից, իսկ պրեմիերան եղել է 2013 թվականի հունիսի 3-ին։ Եթերաշրջանը կազմված է 2 մասից՝ 10-10 էպիզոդ։ 3-րդ եթերաշրջանի փակումը տեղի է ունեցել 2014 թվականի մարտի 24-ին։


== Սցենար ==


=== Առաջին մաս ===
Ջեքսոն Ուիթմորը (Քոլթոն Հեյնս) մեկնել է Լոնդոն։ Նոր ուսուցչուհի Ջենիֆեր Բլեյքը (Հեյլի Ուեբբ) Բեյքոն Հիլզի ավագ դպրոցում գրավում է Դերեքի (Թայլեր Փոուզի) ուշադրությունը։ Այդ նույն ժամանակ Ալֆայի խումբը գտնում է թաքստոց նախկին բանկում։ Հերոսները իմանում են, որ Էրիկան մահացել է, իսկ Դերեքի քույրը՝ Քորա Հեյլը (Ադելաիդա Քեյն) գերի է Ալֆայի խմբի մոտ, իսկ հերոսները պետք է ազատեն նրան։
Սքոթ ՄաքՔոլը (Թայլեր Հեքլին), Էլիսոն Արջենթը (Քրիսթալ Ռիդ), Դերեք Հեյլը (Թայլեր Փոուզի), Սթայլզ Սթիլինսկին (Դիլան Օ'Բրայեն), Լիդիա Մարտինը (Հոլլանդ Ռոդեն) և այլք հայտնվում են նոր թշնամու առջև. Ալֆայի թիմի, ով եկել է Բեյքոն Հիլզ և առևանգել է Վերնոն Բոյդին (Սինքուա Ուոլս)։ Սրա հետ մեկտեղ կա նաև մեկ այլ չարագործ՝ Դրուիդ, ով սպանում է անմեղներին՝ վերցնելով նրանց ուժը և ցանկանում է գնալ Ալֆայի թիմի դեմ։


=== Երկրորդ մաս ===
Այն ժամանակ, երբ Սքոթն ամբողջ ուժով փորձում է գտնել իր տեղը, որպես Ալֆա, նա, Էլիսոնը և Սթայլզը սկսում են իրենց տարօրինակ զգալ։ Շուտով նրանք իմանում են, որ իրենց հարցերի պատասխանները կարող են ստանալ դպրոցում նորեկ Կիրա Յուկիմուրայից (Արդեն Չո), աղջիկ, ով ունի զարմանալի հզորություն։


== Դերերում ==


=== Հիմնական դերեր ===
Թայլեր Հեքլին - Սքոթթ ՄաքՔոլ (24 էպիզոդ)
Դիլան Օ'Բրայեն - Սթայլզ Ստիլինսկի (24 էպիզոդ)
Քրիսթալ Ռիդ - Էլլիսոն Արջենթ (24 էպիզոդ)
Հոլլանդ Ռոդեն - Լիդիա Մարթին (24 էպիզոդ)
Թայլեր Հեքլին - Դերեք Հեյլ (24 էպիզոդ)


== Մրցանակներ և նոմինացումներ ==


== Ծանոթագրություններ ==
Ջասթին Գուրվից

Ջասթին Գեբրիել Գուրվից (անգլ.՝ Justin Gabriel Hurwitz, հունվարի 22, 1985(1985-01-22), Լոս Անջելես, Կալիֆոռնիա, ԱՄՆ), ամերիկացի կոմպոզիտոր, սցենարիստ և պրոդյուսեր։ Առավել մեծ ճանաչում է ստացել որպես «Լա Լա Լենդ» (2016) ֆիլմի երաժշտության հեղինակ։
Նա նաև երաժշտություն է գրել Դեմիեն Շազելի երեք այլ ֆիլմերի՝ «Գայը և Մեդլինը այգու նստարանին» (2009), «Մոլեգնություն» (2014) և «Առաջին մարդը» (2018) համար։
«Լա-Լա Լենդ»-ի համար Գուրվիցը ստացել է Ոսկե գլոբուս մրցանակը՝ ֆիլմի լավագույն երաժշտության և լավագույն երգի («City of Stars»), BAFTA մրցանակը՝ ֆիլմի լավագույն երաժշտության համար և «Օսկար» մրցանակը՝ ֆիլմի լավագույն երաժշտության և լավագույն երգի համար («City of Stars», ինչպես նաև ևս մեկ անվանակարգ՝ «Audition (The Fools Who Dream)»)։


== Կենսագրություն ==
Գուրվիցը դպրոց է հաճախել Գլենդել Վիսկոնսինում։ Ռեժիսոր Դեմյեն Շազելի հետ Գուրվիցը ծանոթացել է Հարվարդի համալսարանում, որտեղ նրանք նվագել են նույն խմբում, ապրել են նույն սենյակում ու միասին աշխատել «Գայը և Մեդինը այգու նստարանին» ուսանողական ֆիլմի վրա։


== Ֆիլմագրություն ==


== Ծանոթագրություններ ==
Լա Շապել Օտ Գրյու

Լա Շապել Օտ Գրյու (ֆր.՝ La Chapelle-Haute-Grue), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 45 մարդ, բնակչության խտությունը` 15.41 մարդ/կմ²։ Բնակավայրը զբաղեցնում է 2.92 կմ² տարածք։
2016 թվականի հունվարից Սենտ Ֆուա դը Մոնգոմերի, Լա Բրևիեռ և Սեն Ժերմեն դը Մոնգոմերի համայնքների հետ միասին հանդիսանում է Վալ դը Վի համայնքի մաս։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 27 աշխատունակ (15-64 տարեկան)  բնակիչ, որոնցից ակտիվ էին 23-ը, իսկ ոչ ակտիվները` 4։ Ակտիվության ցուցանիշը կազմում է 85,2 %։ 23 աշխատունակ մարդկանցից աշխատել է 22 անձ (13 տղամարդ և 9 կին)։ Գործազուրկ են եղել 1 անձ (0 տղամարդ և 1 կին)։ 4 անաշխատունակներից 1-ը եղել են աշակերտներ կամ ուսանողներ, 2-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==